**Ruokakuvia kännykällä**

Ruokakuvaajana ja –toimittajana työskentelevä Mari Moilanen katselee ruokaa kameran tai kännykän linssin läpi ja tallentaa näkemänsä ruoat vedet kielelle herauttaviin ruokakuviin.

Inspiroidu ruokakuvaamisesta Marin johdolla ‘*Ruokakuvia kännykällä’*-kurssilla. Tällä kurssilla keskitytään siihen, mitä kaikki nykyään tekevät eli kuvataan ruokaa sillä aina käsillä olevalla kännykällä.

*Kurssin sisältö:*

Kurssilla käydään läpi ruoan kuvaamista kännykällä sekä tabletilla. Pääpaino opetuksessa on ruoka- ja viinikuvauksen perusteissa eli kuinka herkullinen ja kiinnostava kuva rakentuu ja mitä tulee huomioida, kun ruokaa kuvataan kännykällä. Kurssi sisältää lyhyen presentaation, jonka jälkeen läpikäytyjä asioita kuvataan ja harjoitellaan käytännössä.

*Tavoitteet:*

Kurssilla opit perusperiaatteet onnistuneiden ruokakuvien ottamiseen. Opit sommittelemaan, rajaamaan ja miettimään valoa sekä kuvakulmia. Opit ymmärtämään, miten ruoan saa näyttämään mahdollisimman herkulliselta kuvissa.

Kurssilla omaksut kännykkäkuvaamisen mahdollisuudet ja erityispiirteet sekä ymmärrät jälkikäsittelyn merkityksen. Kurssilta saat lisäksi saat vinkit parhaimpiin kännykkäkamerasovelluksiin sekä jälkikäsittelyohjelmiin ja osaat käyttää niitä sujuvasti ruokakuvien käsittelyyn.

*KURSSIN TIEDOT:*

Kurssille mahtuu mukaan 5 henkeä ja kurssi kestää 2, 5 tuntia. Kurssi pidetään Olarissa Marin studiolla.

Mukaan tarvitset älypuhelimen tai padin, johon olet ladannut *Snapseed*-ohjelman.

*Opettaja:*

Useita ruokakuvausworkshopeja järjestänyt Mari Moilanen työskentelee ruokakuvaajana sekä ruokatoimittajana ja hän on kirjoittanut kolme omaa ruokakirjaa. Marin kuviin ja resepteihin voi kirjojen lisäksi tutustua suositussa *Jotain maukasta*-blogissa sekä joka torstai Iltalehden ruokasivuilla.

[www.marimoilanenphotography.com](http://www.marimoilanenphotography.com)
[www.jotainmaukasta.fi](http://www.jotainmaukasta.fi)

IG:

@Jotainmaukasta
@mmoilanenphorography